Նշված միջոցառմանը մասնակցելով որպես աշխատանքային խմբի ներկայացուցիչներ՝ ձեռք բերեցինք այնպիսի տեղեկություններ, որոնք օգտակար կլինի օգտագործել Մարդկանց թրաֆիքինգի դեմ պայքարի գործողությունների ազգային հերթական ծրագրի մշակման համար (2016 թվականի հուլիսի 7-ին ընդունված ՀՀ կառավարության N 726-Ն որոշումը վերաբերում է Հայաստանի Հանրապետությունում 2016-2018 թվականների ընթացքում մարդկանց թրաֆիքինգի և շահագործման դեմ պայքարի կազմակերպման ազգային ծրագրին և ծրագրի իրականացման ժամանակացույցին, ինչը նշանակում է, որ այս տարվա ընթացքում պետք է պատրաստվի հաջորդ եռամյա ծրագիրը): «Յուրաքանչյուր ոք ունի իր դերակատարությունը. ինչպես համատեղ հասնել փոփոխության» խորհրդաժողովի մասնակցությունն օգտակար կլինի աշխատանքային խմբի անդամների համար, որպեսզի նոր ծրագրի մշակման ընթացքում հաշվի առնվեն այն բոլոր միտումներն ու զարգացումները, որոնք առկա են ԵԱՀԿ անդամ երկրներում որպես մարդկանց թրաֆիքինգի դեմ պայքարի միջոցներ, և այն լավագույն փորձը, որը պետություններն արդեն իսկ գործարկել են: